Colt Cobra

KinnigBroDoareRevolver daou-oberMunisionoùStummoù orin.38 Special.38 S&W.32 Colt New Police.22 Long RifleStumm nevez (abaoe 2017).38 SpecialProduerColt's Manufacturing CompanyMare produiñ1950 - 19812017 - bremañPerzhioù teknikel(stumm orin, a-raok 1981)Mas (hep kartouchenn)0,430 kgHirder171 mmHirder ar c'hanol51 mm (stumm 2 veutad)Endalc'hTaboulin 6 kartouchennLezennRummad e Bro-C'hallB
Ar Colt Cobra zo ur revolver daou-ober skañv produet gant an embregerezh stadunanat Colt. Un arm-tan bihan eo, dezhañ ur c'hanol daou veutad amerikan (51 mm) hepken en e stumm kentañ hag ur pouez izel (430 gram).

 Implij 
Lakaet e voe ar Colt Cobra e gwerzh etre 1950 ha 1981 Colt Cobra .38 Special, war Gun Collectors Club (lennet d'an 13/09/2024). Unan eus ar revolverioù poblekañ e voe er Stadoù-Unanet goude an Eil Brezel-bed. Abalamour d'e vent vihan e plije d'ar boliserien ha d'ar re a felle dezho en em wareziñ gant un arm-tan bihan McNAB Chris, Armes à feu Encyclopédie visuelle, L'Imprévu, 2022, p. 90. Diazezet eo war framm D ar revolverioù Colt. Adstummoù dezhe kanolioù hiroc'h (3, 4 pe 5 meutad) a voe kinniget gant Colt, er c'halibroù .38 Special dreist-holl, ha .22 Long Rifle. Stummoù raloc'h a gaved e .32 Colt New Police ha .38 Smith & Wesson.

Ur revolver Cobra a voe implijet gant Jack Ruby evit lazhañ Lee Harvey Oswald, muntrer John Fitzgerald Kennedy.

 Stumm modern 
E 2017 ec'h adstagas Colt da broduiñ ar Cobra. Un tamm ponneroc'h hag hiroc'h eo ar stumm gwerzhet hiziv-an-deiz, ha kambret eo e .38 Special hepken Colt Cobra war lec'hienn Colt (lennet d'an 13/09/2024).

Daveennoù

Rummad:Revolverioù
Rummad:Armoù SUA